stanford-oval/wikipedia huggingface dataset:
Luettelo Suomen avaruustoiminnasta
Toteutuneet kansainväliset hankkeet > SMART-1

SMART-1 on ESA:n teknologiasatelliitti, joka tutkii Kuuta. Luotain laukaistiin 28. syyskuuta 2003 Ariane 5 - kantoraketilla Kourousta. Aluksessa on suomalainen Ilmatieteen laitoksen rakentama SPEDE-plasmainstrumentti ja Helsingin yliopiston XSM-röntgeninstrumentti, jonka rakensi Oxford Intenational-yritys.
Alus käytti ionipropulsiota Kuuhun lentoon. Tilanne, jossa luotain kiihdyttää vauhtiaan koko ajan jatkuvalla työntövoimalla, oli poikkeuksellinen avaruuslennolla.
Toteutuneet kansainväliset hankkeet > SMOS

SMOS on ESA:n ja CNESin toteuttama maan kosteutta ja merien suolaisuutta (SMOS=Soil Moisture and Ocean Salinity) mittaava satelliitti. Elektrobit Microwave (v. 1985–1999 Ylinen Electronics, v. 2000–2006 Elektrobit Microwave, v. 2006 SF-Design Oy, vuodesta 2007 lähtien DA-Design Oy) ja TKK (Aalto-yliopisto) kehittivät satelliitin radiometrin. Tamperelainen Modulight Oy toteutti satelliitin sisäisen kokeellisen optisen tietoliikennelinkin. Satelliitin laukaisu tapahtui 2. marraskuuta 2009. lähde?
Toteutuneet kansainväliset hankkeet > SOHO

SOHO on ESA:n tiedesatelliitti, joka laukaistiin avaruuteen 1. joulukuuta 1995 NASA:n Atlas II -kantoraketilla Floridasta.
SOHO-avaruusalus on 3-akselistabiloitu avaruusalus, joka kiertää Aurinkoa 1,5 miljoonaa kilometriä lähempänä kuin Maa sijaiten Maa–Aurinko-akselilla olevalla ns. Lagrangen L1-pisteessä. Avaruusalus painoi laukaistaessa 1850 kg, josta hyötykuormaa on 650 kg. Avaruusaluksen laatikkomaisen rungon koko on lähes 3,7 m * 2,4 m * 2,3 m. SOHO koostuu hyötykuormamoduulista (PLM, payload module), johon on asennettu kaikki tieteelliset laitteet, ja palvelumoduulista (SVM, service module), joka sisältää aluksen järjestelmät (ml. kärkiväliltään 9.3 m olevat aurinkopaneelit).
SOHOssa on lukuisia mittalaitteita, joilla tutkitaan Aurinkoa. Kiinnostuksen kohteita ovat muun muassa auringon sisäosat ja seismologia, purkaukset ja niiden aikaansaamat partikkelit, pilkut, korona ja aurinkotuuli sekä sen käyttäytyminen avaruudessa. SOHOn instrumenteilla on havaittu myös muun muassa komeettoja ja pystytty selvittämään niiden rakennetta ja koostumusta (mm. vesipitoisuutta). Alus toimii edelleen vuoden 2018 lopussa.
Suomalainen ERNE-partikkeli-instrumentti ja ranskalais-suomalainen SWAN-aurinkotuuli-instrumentti olivat Suomen avaruusteollisuuden alkuvaiheen suurponnistuksia. ERNE on Turun yliopiston laite ja SWAN on Ilmatieteen laitoksen laite. Toteuttajia olivat VTT, Finnyards Elektroniikka (pitkään osa Patriaa, 2015 lähtien osa aveitsiläisomisteista monikansallista RUAG-konsernia) ja muita yrityksiä.
Toteutuneet kansainväliset hankkeet > Solar Orbiter

Solar Orbiter aurinkoluotain laukaistiin kohti Lagrangen L1-pistettä 10. helmikuuta 2020 amerikkalaisella Atlas V-raketilla Floridasta.  Suomalainen Patria toteutti sen teho-elektroniikka-alijärjestelmän, joka on Suomen avaruusteollisuuden suurimpia projekteja. Hankkeen toteutuksen aikana, syksyllä 2014, kyseinen Patrian yksikkö siirtyi sveitsiläiseen RUAG-konsernin omistukseen. milloin?
Toteutuneet kansainväliset hankkeet > Stardust

Stardust on NASAn komeettaluotain, joka tutki Wild-2 -komeettaa (lausutaan Wilt). Se kaappasi näytteitä 2. tammikuuta 2004, jotka tuotiin Maahan. Laukaisu tapahtui 7. helmikuuta 1999 Delta II-raketilla Kennedy Space Centeristä, Floridasta. Aluksen näytekapseli laskeutui maahan 15. tammikuuta 2006. lähde?
Aluksen CIDA (Comet and Interstellar Dust Analyzer)- massaspektrometrissa on suomalainen tietokoneohjelmisto, jonka toteutti Ilmatieteen laitos.
Toteutuneet kansainväliset hankkeet > SWARM

ESAn kaukokartoitusohjelman SWARM-satelliittiparvi on mitannut laukaisustaan, 22. lokakuuta 2013, alkaen Maan magneettikenttää. Patria toteutti osan kolmen satelliitin elektroniikasta. lähde?
Toteutuneet kansainväliset hankkeet > TanDEM-X

TanDEM-X on saksalainen kaukokartoitussatelliitti, TerraSAR-X:n sisar. Se laukaistiin Baikonurista 21. kesäkuuta 2010. Insinööritoimisto Ylinen/Elektrobit/DA-Design valmisti sen SAR-tutkan vahvistinkomponentteja. lähde?
Toteutuneet kansainväliset hankkeet > TerraSAR-X

TerraSAR-X on saksalainen tutkasatelliitti, ts. kaukokartoitussatelliitti. Se laukaistiin Venäjältä 15. kesäkuuta 2007. DA-Design Oy valmisti satelliitin SAR-tutkan vahvistinkomponentit. lähde?
Toteutuneet kansainväliset hankkeet > TWINS

TWINS, Two Wide-Angle Imaging Neutral-atom Spectrometers, on NASAn pientehtävä. Siinä ei rakenneta satelliitteja vaan kaksi TWINS-magnetosfääri-instrumenttia, jotka lentävät kahdella Yhdysvaltain liittovaltion satelliitilla. Niitä kutsutaan NASAn terminologiassa nimillä TWINS-A ja TWINS-B. TWINS-A laukaistiin kesällä 2006. TWINS-B laukaistiin ilmeisesti 13. maaliskuuta 2008 Trumpet F/O-satelliitin (USA 200) mukana. VTT rakensi niiden pyöritysmekanismit.
Toteutuneet kansainväliset hankkeet > Venus Express

Venus Express on ESAn Venus-luotain, joka laukaistiin 9. marraskuuta 2005 venäläisellä Sojuz-kantoraketilla Kazakstanista. Sen missio Venuksen kiertoradalla päättyi 17. joulukuuta 2014. Sen teholähteet olivat samanlaiset kuin Mars Expressissä ja Rosettassa. Patria toteutti sen tehonjakolaitteet ja Ilmatieteen laitos rakensi osan sen ruotsalaisesta ASPERA-4-plasmainstrumentista.
Toteutuneet kansainväliset hankkeet > XMM-Newton

"X-ray Multi Mirror Mission" eli XMM-Newton on ESA:n röntgensatelliitti, jonka laukaisu tapahtui joulukuussa 1999. lähde?
Suomalaisen Patria Aerostructures-yhtiön toteuttama XMM:n komposiittirakenteinen röntgenteleskoopin runko on suurimpia avaruusaluksen komposiittirakenteita. Patria toimitti satelliittiin myös teleskoopin lämmönsäätöjärjestelmään kuuluvan laitteiston (MTCU).
Kehitteillä olevat kansainväliset hankkeet

Näitä hankkeita ei ole vielä laukaistu matkaan. Suomalaiset osallistuvat tällä hetkellä yli 20 avaruuslennon kehitykseen.
Kehitteillä olevat kansainväliset hankkeet > ALTIUS

ALTIUS on ESAn kehittämä ilmakehää tutkiva kaukokartoitussatelliitti, johon tulee VTT:n Fabry-Perot spektometriin perustuva mittalaite .milloin? Turkulainen ASRO toimittaa ko. mittalaitteen ohjauseletroniikkaa
Kehitteillä olevat kansainväliset hankkeet > AMSAT Phase 3E eli P3E ja AMSAT P5-A

Suomalaiset radioamatöörit osallistuvat saksalaisen radioamatöörisatelliitti AMSAT P3E:n kehittämiseen. Tässä valmistellaan amatöörimarsluotaimen AMSAT P5-A:n kehittämistä. Suomessa suunnitellaan ja rakennetaan satelliitin ja suunnitellaan luotaimen S/X-kaistan kaksitoimista transponderia.milloin?
Kehitteillä olevat kansainväliset hankkeet > ATHENA

ATHENA on ESAn suuri röntgensatellitti, joka laukaistaan avaruuteen 2030-luvun alussa. Helsingin yliopisto ja VTT kehittävät siihen SQUID (Superconducting Quantum Interference Device) -teknologiaan perustuvaa signaalielektroniikkaa.
Kehitteillä olevat kansainväliset hankkeet > EarthCARE

EarthCARE on ESAn pilviä, aerosoleja ja maan säteilylämpötasetta mittava kaukokartoitussatelliitti, joka piti monien myöhästymisten jälkeen laukaista avaruuteen vuonna 2016. Beyond Gravity (silloin Patria) toteutti siihen elektroniikkayksikön. lähde? Laukaisu Kalifornian Vandenbergin tukikohdasta tehdään 28. toukokuuta 2024 Space-X:n Falcon-9-raketilla.
Kehitteillä olevat kansainväliset hankkeet > Euclid

Euclid on ESAn pimeää energiaa etsivä tiedesatelliitti, joka laukaistiin heinäkuussa 2023. Helsingin yliopisto valikoitui vuonna 2012 yhdeksi Euclid-mission tiedekeskuksista. Space Systems Finland kehittää sen FGS ASW-ohjelmistoja.milloin?
Kehitteillä olevat kansainväliset hankkeet > ExoMars 2020

ExoMars on ESAn Mars-missio, jossa tavoite on lähettää Mars-luotain sekä vuonna 2016 että vuonna 2020. Alun perin vuodelle 2018 tarkoitettua toisen aluksen laukaisua on lykätty vuoteen 2020. Laukaisussa lähetetään mukana Mars-kulkija. Ilmatieteen laitos toteuttaa tähän laskeutujaan METEO-P/H-mittalaitteen (Pressure and humidity in-situ observations). (Tilanne 2019.)
Kehitteillä olevat kansainväliset hankkeet > Lunar Glob Lander

GLOB on venäläinen kuulaskeutuja-alus, joka laukaistaan avaruuteen vuonna 2015. Ilmatieteen laitos toteuttaa siihen LINA-instrumentin tietokoneen.milloin?
Kehitteillä olevat kansainväliset hankkeet > Mars 2020

Ilmatieteen laitos toimittaa painemittalaitteita NASAn Mars 2020 -kulkijan espanjalaiseen tieteelliseen MEDA-mittalaitteeseen. (Tilanne 2019.)
Kehitteillä olevat kansainväliset hankkeet > MetOp-C

MetOp on kolmen satelliitin sarja, ensimmäiset kaksi ovat toiminnassa. Kolmas, MetOp-C on EUMETSATin tilaama sääsatelliitti, joka laukaistaan vuonna 2018. Patria rakensi kolmen METOP-satelliitin italialaisen GOME-2-otsoni-instrumentin tehoyksiköt ja Space Systems Finland ohjelmoi satelliittien lento-ohjelmiston. Satelliitti on valmis ja odottaa laukaisua, joka tehdään kun edellisistä satelliiteista jompikumpi poistuu käytöstä. lähde?milloin?
Kehitteillä olevat kansainväliset hankkeet > MetOp Second Generation

Ensimmäiseen MetOp-SG -satelliittiin Space Systems Finland valmistaa kahden mittauslaitteen ohjausohjelmiston. Laitteet ovat Radio Occultation Instrument, joka mittaa ilmakehän kosteus-, paine- ja lämpötilaprofiileja GPS-signaalia hyväksikäyttäen, ja 3MI -radiometri, joka mittaa ilmakehän aerosoleja, pilvisyyttä, valtamerten tilaa ja maanpinnan heijastuskerrointa mitaten heijastuvaa auringonvaloa eri aallonpituuksilla. Lisäksi Space Systems Finland toimittaa datan kalibrointiin tarkoitetun ohjelmiston Sentinel-5 -instrumenttia varten. milloin?
Kehitteillä olevat kansainväliset hankkeet > MetNet

MetNet on Suomen ja Venäjän yhdessä kehittämä pieni Marsiin laskeutuva pinta-asemaprototyyppi. Venäjällä kehitystyötä tekee Babakinin avaruuskeskus. Suomessa Ilmatieteen laitos johtaa kehitystyötä. 2000-luvulla spekuloitiin, että ensimmäinen yksittäinen laskeutuja laukaistaan Marsiin ehkä jo 2011. Vuonna 2017 julkaistun artikkelin mukaan aluksen laukaisu voi tapahtua aikaisintaan 2020-luvun alussa, koska sen mittalaitteita testataan ESAn Mars-ohjelmien lennoilla 2020-luvun alussa.
Kehitteillä olevat kansainväliset hankkeet > MTG

MTG on ESAn kehittämä EUMETSATin kolmannen sukupolven geostationaarisen radan sääsatelliitti. Space Systems Finland toteuttaa sen intrumenttien ohjelmistoja eli "Instrument Control Unit"in ohjelmistot, jotka kontrolloivat seuraavia mittalaitteita: Flexible Combined Imager (FCI) ja Infra-Red Sounder (IRS)). Yritys toteuttaa myös MTG-satelliitin Sentinel-4-intrumentin datankäsittely ohjelmiston "L1bPP". lähde?milloin?
Kehitteillä olevat kansainväliset hankkeet > Picasso

Picasso (Pico-Satellite for Atmospheric and Space Science Observations ) on belgialaisvetoinen ESAssa kehitetty nanosatelliitti, johon VTT on kehittänyt VISION-spektrometrin.  Alun perin satelliitti piti laukaista vuonna 2016.milloin? Maaliskuun 2020 laukaisu on sekin siirtynyt.
Kehitteillä olevat kansainväliset hankkeet > PLATO

PLATO on ESAn eksoplaneettoja kartoittava tiedemissio. Satelliitti laukaistaan vuonna 2026. Space Systems Finland voitti sen ohjelmistojen tarjouskilpailun vuoden 2018 alussa. milloin?
Kehitteillä olevat kansainväliset hankkeet > Sentinel-3B ja -3C

ESAn ja EU:n GMES-kaukohavainnointijärjestelmän kolmas satelliitti Sentinel-3 (Sentinel 3A ja Sentinel 3B jne. satelliitit) omaa aikanaan aurinkopaneelit, joissa on Patrian toteuttamat hiilikuiturakenteet. lähde?milloin?
Aalto-1 -satelliitin avaruuteen lähetettävä lentomalli maaliskuussa 2016.
Taiteilijan näkemys Cassini-luotaimesta Saturnuksen luona.
Taiteilijan näkemys Huygens-laskeutujasta laskeutumassa Saturnuksen Titan-kuun pinnalle. Laskeutujan mukana lähetettiin kaksi suomalaista laitetta: italialais-suomalainen HASI, joka on Titanin kaasukehää tutkiva laite, ja italialais-suomalainen radiokorkeusmittari.
ISS vuonna 2009.
Taiteilijan näkemys Messenger-luotaimesta kiertämässä Merkuriusta.
NEAR Shoemaker. Taiteilijan näkemys.
Coulombi

Coulombi (tunnus C , äännetään [kulombi]) on varaus, jonka yhden ampeerin sähkövirta kuljettaa sekunnin aikana. Coulombi on SI-järjestelmän sähkövarauksen yksikkö. Sähkövuon yksikkö on myös coulombi. Coulombi on noin 6,241 · 1018 kertaa elektronin varauksen eli alkeisvarauksen suuruinen, tarkemmin sanottuna alkeisvaraus on 1,602 176 634 · 10-19 coulombia. Coulombi on yhtä suuri kuin ampeerisekunti:
Suuremmissa varauksissa (esimerkiksi sähköakkujen kapasiteeteissa) käytetään usein yksikkönä ampeerituntia (tunnus A·h).
Coulombi per kilogramma (C/kg) on SI-yksikkö, jolla mitataan ionisoivalle säteilylle altistumista. Yksikkö mittaa sen säteilyn määrää, joka aiheuttaa yhden coulombin varauksen yhdessä kilogrammassa materiaa.
SI-kertoimet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kerroin | Nimi | Tunnus |  | Kerroin | Nimi | Tunnus |
| 100 | coulombi | C |  |   |   |   |
| 101 | dekacoulombi | daC |  | 10−1 | desicoulombi | dC |
| 102 | hehtocoulombi | hC |  | 10−2 | sentticoulombi | cC |
| 103 | kilocoulombi | kC |  | 10−3 | millicoulombi | mC |
| 106 | megacoulombi | MC |  | 10−6 | mikrocoulombi | μC |
| 109 | gigacoulombi | GC |  | 10−9 | nanocoulombi | nC |
| 1012 | teracoulombi | TC |  | 10−12 | pikocoulombi | pC |
| 1015 | petacoulombi | PC |  | 10−15 | femtocoulombi | fC |
| 1018 | eksacoulombi | EC |  | 10−18 | attocoulombi | aC |
| 1021 | tsettacoulombi | ZC |  | 10−21 | tseptocoulombi | zC |
| 1024 | jottacoulombi | YC |  | 10−24 | joktocoulombi | yC |
| 1027 | ronnacoulombi | RC |  | 10−27 | rontocoulombi | rC |
| 1030 | kvettacoulombi | QC |  | 10−30 | kvektocoulombi | qC |
Kirjallisuutta

Voipio, Erkki: Sähkö- ja magneettikentät.  (Moniste 381)  Espoo:  Otakustantamo, 1987.  ISBN 951-672-038-2
Jutta Larm

| Jutta Larm |
| --- | --- |

Henkilötiedot
Syntynyt: 6. syyskuuta 1973 (ikä 51) Virrat
Ammatti:  hyvinvointiyrittäjä, seksuaaliterapeutti, kirjailija, tv-juontaja
Jutta Larm (ent. Gustafsberg, ent. Jussila, ent. Kolhi, o.s. Virtanen, s. 6. syyskuuta 1973 Virrat) on pirkanmaalainen hyvinvointiyrittäjä, personal trainer, fitness-urheilija, seksuaaliterapeutti ja luennoitsija. Hän on FitFarm-liikunta- ja valmennuskonseptia pyörittävän Xemax-yrityksen perustaja ja omistaja. Larm on esiintynyt useissa televisio-ohjelmissa, julkaissut kirjoja ja lanseerannut nimeään kantavan fitness-vaatesarjan. Koulutukseltaan hän on markkinointimerkonomi, poliisi, liikuntaohjaaja ja seksuaaliterapeutti.
Ura

Jutta Virtasen isä omistaa Virroilla parturi-kampaamon. Valmistuttuaan markkinointimerkonomiksi Virtanen haki poliisikouluun ja työskenteli poliisina. Työn ohessa hän piti jäätelöbaaria Jyväskylässä.
Avioiduttuaan 2002 Petteri Jussilan kanssa Jutta Jussila perusti puolisonsa kanssa ternimaitotuotteita markkinoivan yrityksen, mutta yritys hiipui Jussilan kuoltua 2004. Seuraavaksi Jutta Gustafsberg toimi kahvikapselibisneksessä. Sitten hän myi vaatteita.
Gustafsberg alkoi valmentautua fitness-kisoihin ja pyysi valmentajakseen Petteri Jussilan ystävän, kehonrakentaja Jari Mentulan. Hän alkoi myös blogata ja verkkovalmentaa. Vuonna 2017 Fitfarm-nimisessä yrityksessä työskenteli Gustafsbergin lisäksi kolme työntekijää ja nelisenkymmentä alihankkijaa ja se tarjosi verkkovalmennusten lisäksi myös personal training -palveluja, lisäravinteita ja treenivälineitä.
Vuonna 2016 lanseerattiin Jutta Gustafsbergin nimikkomallisto. Siinä on urheilu- ja vapaa-ajan vaatteita, kuntoiluvälineitä ja -kenkiä.
Jutta ja Juha Larm rakensivat Rantasalmelle Järvisydän-kylpylähotellin viereen neljän miljoonan euron Kuru Resort -nimisen luksuslomakylän kesällä 2020.
Larm perusti vuonna 2020 yhdessä vuoden 2011 Miss Suomen Sara Siepin kanssa Raffia-nimisen nettikaupan, joka myy belgialaisen Bazar Bizarin balilaisia huonekaluja ja koriste-esineitä.
Televisioura

Vuonna 2001 Jutta Virtanen osallistui ensimmäiseen suomalaiseen seikkailukisaan, Suuri Seikkailu -ohjelmaan, ja pääsi siinä viimeiseen joukkuekilpailuun asti.
Vuonna 2012 Jutta Gustafsberg esiintyi Liv-kanavalla nimikkosarjassaan Jutta ja superdieetit ja seuraavana vuonna sarjassa Jutta ja puolen vuoden superdieetit. Ohjelman neljäs kausi alkoi tammikuussa 2015. Vuonna 2015 hän esiintyi myös sarjassa Jutta ja huikeat häädieetit ja Jutan ja Vertin supersinkkudieetti.
Kirjat

Elokuussa 2015 ilmestyi elämäntapaopas Jutan voimakirja, jonka Gustafsberg kirjoitti toimittaja Elina Tanskasen kanssa. Kirjassa käydään läpi Jutan elämäntarina ja se, miten hän on kohdannut vastoinkäymisiä ja menetyksiä, hoitanut parisuhteensa ja eronsa sekä käsitellyt menestystä. Kahden ensimmäisen vuoden aikana kirjaa myytiin yli 16 000 kappaletta.
Tammikuussa 2016 ilmestyi Jutta Gustafsbergin ja ravintovalmentaja Tiina Hälvän kirja Jutan energisoiva dieettikirja.
Helmikuussa 2017 ilmestyi Mielen päällä -kirja, jonka Gustafsberg kirjoitti voimavarakouluttaja Harriet Piekkolan kanssa. Kirjassa puhutaan henkisyydestä ja kaikesta siitä, mikä on Gustafsbergin "uskomusmaailman" ytimessä.
Syksyllä 2017 ilmestyi Gustafsbergin neljäs kirja. Tsemppikirjan hän kirjoitti yhdessä Hidasta elämää -sivuston perustaneen Sanna Wikströmin kanssa. Kirja opastaa positiiviseen ajatteluun ja sen rinnalla julkaistiin kirjan teemoja jatkava kalenteri.
Palkinnot

Vuonna 1999 Jutta Virtanen sijoittui toiseksi Miss Galaxy Europe -urheilumissikisoissa, seuraavana vuonna hän voitti lajin SM-tittelin. Miss Galaxy oli fitness-kilpailu, jossa kilpailtiin armeijan esteradan lisäksi bikinikierroksella.
Gustafsberg on kilpaillut myös IFBB:n fitness-kisoissa. Keväällä 2010 hän kilpaili pitkän tauon jälkeen ja voitti body fitnessin yli 35-vuotiaiden niin kutsutun mastereiden SM:n ja yleisarvostelun. Samana keväänä Gustafsberg sijoittui kuudenneksi lajin EM-kilpailuissa 168 cm sarjassa.
Vuonna 2011 hän voitti body fitness Suomen mestaruuden +164 cm luokassa ja oli samana vuonna MM-kisoissa +168 cm sarjassa sijalla 15.
Vuonna 2014 Gustafsberg palkittiin positiivisimpana tamperelaisena.
Yksityiselämä

Larmilla on yksi lapsi ensimmäisestä avioliitostaan Petteri Jussilan kanssa. Jussila kuoli tapaturmaisesti 2004. Vuosina 2007–2011 Larm oli naimisissa Harri Gustafsbergin kanssa. Hän seurusteli 2010 alkaen kehonrakentaja Ari ”Godzilla” Kokkosen kanssa, he kihlautuivat 2013 ja erosivat 2016. Gustafsberg kihlautui Bachelor Suomi -ohjelmassa vuonna 2016 esiintyneen mainosmies Juha Rouvisen kanssa syksyllä 2017, ja he avioituivat 24. elokuuta 2018. Kumpikin vaihtoi avioitumisen jälkeen sukunimekseen Larm. Pariskunta asuu Pirkkalassa.
Nappi Ikonen

Tuomo Tapani ”Nappi” Ikonen (s. 1946) on suomalainen rumpali. Gramexin tilastojen mukaan Ikonen oli ollut mukana 5 797 levytyksellä vuoteen 2007 mennessä, mikä tekee hänestä Heikki Laurilan jälkeen Suomen toiseksi eniten levyttäneen studiomuusikon.
Nappi Ikonen kiinnostui jazzista isonveljensä levykokoelman myötä. Alle kymmenvuotiaana ensimmäiseksi rumpali-idoliksi muodostui Max Roach. Ensimmäisen rumpusettinsä Ikonen sai 11 ikävuoden paikkeilla. Poika ei innostunut muiden ikäistensä tavoin rock- ja popmusiikista vaan pitäytyi vanhemman ikäpolven jazzissa, suomalaisina rumpaliesikuvina Kalevi Hänninen ja Erkki Valaste. 14-vuotiaana Ikonen pääsi Erik Lindströmin vanhemman veljen, basisti Olle Lindströmin yhtyeeseen, joka soitteli kesät NJK-purjehdusseuran ravintolassa Eteläsatamassa. Ensimmäinen varsinainen vakiokoonpano Ikosella oli Göran Ödnerin kvartetti, jonka kaikki jäsenet myös lauloivat ja ohjelmistossa oli paljon pop- ja rockmusiikkia. Yhtye kiersi tanssipaikkoja Etelä-Suomessa. Toinen Ikosen vakioyhtye oli Yleisradion Soitinyhtye Liisa, jonka muita jäseniä olivat kosketinsoittajat Raimo Roiha ja Esa Katajavuori, kitaristi Taisto Wesslin ja basisti Ilkka Willman.
Ikosen myöhempää studiorumpaliuraa auttoi nuotinlukutaito, joka oli peräisin Radion sinfoniaorkesterin lyömäsoittajalta Mikko Juuriselta saaduilta yksityistunneilta. Studioura alkoi Ikosen muistaman mukaan M. A. Nummisen levytyksistä aivan 1970-luvun alussa. Tuolloin levy-yhtiöt varasivat studioaikaa ja -muusikoita yleensä kokonaisiksi päiviksi, joiden mittaan tallennettiin taustoja hyvinkin erilaisille artisteille. Yhä tiiviimmän studiotyön ohella Nappi Ikonen ei ehtinyt mukaan kiertueyhtyeisiin, mutta teki paljon töitä television viihdeohjelmissa (mm. Lauantaitanssit ja Toivotaan toivotaan) sekä jonkin verran Helsingin teattereissa.
Nappi Ikosen merkittävimpinä pitämiä esiintymisiä eri artistien albumeilla ovat Matti ja Pirjo Bergströmin sovittamat Hectorin albumit, etenkin Hectorock I vuodelta 1974. Studiotyön virrassa tehtyjä rutiinijuttuja, joista yllättäen tuli suuria hittejä, ovat muun muassa Rauli Badding Somerjoen ”Fiilaten ja höyläten” ja Sammy Babitzinin ”Daa-da daa-da”.
Ikoselle myönnettiin taiteilijaeläke vuonna 2010.
Filippino Lippi
Maalauksia

Neitsyt Maria ilmestyy Pyhälle Bernardolle, 1457 ja 1504, Badia Fiorentina, Firenze.
Itämaan tietäjät kunnioittavat Jeesusta.
Musiikin allegoria.
Nuorukaisen muotokuva, noin 1485.
A. Aimo

| Aimo Andersson |
| --- | --- |
 A. Aimo
Henkilötiedot
Syntynyt: 16. huhtikuuta 1911 Mäntsälä
Kuollut: 16. joulukuuta 1963 (52 vuotta) Kerava
Ammatti:  Muusikko
Muusikko
Taiteilijanimi:  A. Aimo
Laulukielet:  suomi
Aktiivisena:  1932–1963
Tyylilajit:  kupletti iskelmä foxtrot polkka
Soittimet:  laulu, harmonikka
Yhtyeet:  Dallapé-orkesteri
Levy-yhtiöt:  Sointu, Columbia DY, Sonora, Odeon
  [ Muokkaa Wikidatassa ] [ ohje ]  
A. Aimo, oikealta nimeltään Aimo Vilho Johan Andersson (16. huhtikuuta 1911 Mäntsälä – 16. joulukuuta 1963 Kerava), oli 1930- ja 1940-luvulla Suomen suosituimpia laulajia. Hän teki vuosina 1932–1963 yli 300 levytystä, ja monet laulut on sittemmin löydetty uudelleen uusien esittäjien kautta. Aimo on rinnastettu muun muassa Reijo Taipaleen kaltaisiin ”suomalaisiin perusääniin”. Hänen levyttämiään klassikkoja ovat mm. ”Arpiset haavat”, ”Sinitaivas”, ”Rantakoivun alla”, "Elämää juoksuhaudoissa" ja ”Kaunis on luoksesi kaipuu”.
Ura

Aimo aloitti muusikon uransa Amarillo-yhtyeen hanuristina, ja teki vuonna 1932 ensimmäiset levytyksensä saman yhtyeen kanssa. Jo samana vuonna hän aloitti yhteistyön Dallapé-orkesterin kanssa, jonka aikana hän oli suosituimmillaan. Vuonna 1937 hän levytti mm. Toivo Kärjen-Martti Jäppilän foxtrotin "Itämaan haaveita" . Hän siirtyi kuitenkin vuonna 1938 takaisin automaalarin ammattinsa pariin, mutta vieraili silloin tällöin Dallapén levyillä. Aimo solmi vuonna 1939 Sointu-yhtiön kanssa sopimuksen, joka kesti lähes kymmenen vuotta. Joulukuussa 1942 hän levytti kuitenkin Columbia-merkille 7 Toivo Kärjen sävellystä kuten foxtrotit "Palmikkopää"  (san. Auvo Kurvinen) ja "Harmaa siipi" (san. Arvo Kalliola)  ja vielä vuonna 1947 Electro-merkille valssin  "Orjanruusu" (san. Helena Eeva) . 1950-luvulla hän teki vain muutaman levyn, mutta teki comebackin Dallapén kanssa 1960-luvun alussa.
Kauko Käyhkö, joka tutustui Aimoon Amarillo-orkesterin kautta 1930-luvun alussa, on luonnehtinut häntä rehdiksi ja avoimeksi ystäväksi. Luonteeltaan korostuneen vaatimattomana Aimo ei koskaan pyrkinyt tuomaan itseään esille, vaan Dallapén aikoinaankin hän piti itseään nimenomaan yhtenä orkesterin rivijäsenenä.
Aimon terveys alkoi reistailla keväällä 1963 ja hän joutui jäämään pois Dallapén kiertueilta, jolloin hänen tilalleen tuli ensin Teijo Joutsela ja sitten Ossi Lehtinen. Kesän 1963 aikana Aimo ja Lehtinen esiintyivät muutamilla keikoilla yhdessä, kunnes Aimon oli elokuussa jätettävä laulusolistin paikka lopullisesti. Aimo kuoli tiettävästi sydänkohtaukseen. Hänet on haudattu Honkanummen hautausmaalle Vantaalle.